Andy Wachowski tunnetaan nyt nimellä Lilly Wachowski.

Andy Wachowski on ohjannut siskonsa kanssa Matrix-trilogian. ALL OVER PRESS

Elokuva-alalta tutut Wachowskin veljekset ovat nyt molemmat siskoksia. Lilly Wachowski, 48, ilmoitti Windy City Media Groupille lähettämässään tiedotteessa tiedotteessa olevansa avoimesti transnainen. Hänen entinen veljensä, nykyinen siskonsa Lana kertoi transnaiseudestaan julkisuuteen kesällä 2012. Sisarukset ovat ohjanneet yhdessä Matrix-trilogian.

Tiedotteessaan Lilly perustelee, miksi tuli kaapista ulos. Toimittajat olivat piinanneet häntä ”sokkipaljastuksen” tekemiseen jo vuoden päivät.

– Vastauksena tähän vastentahtoiseen julkisuuden uhkaan olin valmistellut tiedotteen, josta yksi osa oli pissaa, yksi osa etikkaa ja 12 osaa bensiiniä, Lilly runoilee.

Lilly kertoo olevansa onnekkaassa asemassa, sillä hänellä on perhe tukenaan sekä varaa maksaa lääkäreille ja terapeuteille. Hän linjaa olevansa täysin sinut itsensä kanssa ja kertoo, että hänen paljastuksensa on otettu hyvin vastaan lähipiirissä.

People-lehti julkaisi kuvan Lilystä Twitterissä: